หนูกินยาคุม21เม็ด ไม่เคยลืมกินยา กินยาตรงเวลา แล้ววันที่1 กันยา ประจำเดือนมา มาแบบปกติทุกๆเดือน แล้ววันที่5 กันยา ประจำเดือนได้หมดพอดีเลยมีเพศสัมพันธ์กับแฟนแบบไม่ได้ป้องกัน แต่หลั่งนอกแต่แฟนบอกว่าเผลอหลั่งในนิดเดียว แบบนี้จะท้องไหมคะ
สวัสดีค่ะ หากทานยาคุมกำเนิดชนิด 21 เม็ดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะและหากทานครบ 21 เม็ดแล้ว เว้นระยะไป 7 วัน แล้วจึงเริ่มทานยาคุมแผงใหม่ ยาคุมก็จะออกฤทธิ์ในการป้องกันการตั้งครรภ์อย่างต่อเนื่อง ดังนั้น แม้จะมีเพศสัมพันธ์โดยไม่ป้องกัน โอกาสในการตั้งครรภ์ก็มีน้อยมากค่ะแต่หากทานยาคุมครบ 21 เม็ด และเว้นไปครบ 7 วันแล้ว ไม่ได้เริ่มทานยาคุมแผงใหม่ต่อทันที ฤทธิ์ในการป้องกันการตั้งครรภ์ก็จะหมดลงไป ซึ่งหากมีเพศสัมพันธ์หลังจากที่เว้นระยะไปครบ 7 วันแล้ว ก็จะมีโอกาสตั้งครรภ์ได้ค่ะ